73 
Gange maatte ud for at sikkre Baaden; den ene Gang kom 
Søen helt op til det ene Telt. 
Da Vejret den følgende Dag, den 25., endnu ikke tillod os 
at faa noget Overblik over Bræen, og, da det ikke var raadeligt 
at ligge her længere, fordi den af det stærke Snefald foraarsagede 
Grødis allerede var temmelig tyk, tiltraadte vi Tilbagetouren til 
Stationen, hvor vi ankom noget efter Middag. 
Hermed vare Baadetourene afsluttede for denne Sommer, 
idet det tiltagende Issjap paa Fjorden og de kortere Dage nu 
ikke tillod længere Udflugter. Forholdene saavel ombord som 
ved Stationen vare saa gode som vel overhovedet under nogen 
arktisk Overvintring. Helbredstilstanden var god, saa at man 
med Ro kunde se Overvintringen imøde. 
Overvintringen. 
Før jeg nærmere skal omtale Overvintringen, og hvad der 
hændte under denne, kunde det her være paa sin Plads at 
give en kort Beskrivelse af Stationens nærmeste Omegn. 
Den 0, paa hvilken Stationen blev oprettet, blev som tid¬ 
ligere nævnt kaldet Danmarks 0.. Den ligger paa Sydsiden 
af Milnes Land, adskilt fra dette ved et ganske smalt og 
bugtet Sund, Ren Sund. Sundet har samme Hovedretning 
som Dalstrøgene og Fjældkjæderne paa Øen, meget nær retv. 
NV.—SO. Dets Nordkyst, som dannes af Milnes Land, er 
temmelig høj og brat, men falder som det øvrige Land lavere 
og fladere ud mod Øst. Sundet er trods sin Sneverbed meget 
dybt, saa at temmelig store Isfjælde kunne passere igjennem 
det. En Mængde Isfjælde pleje at staa paa Grund omkring 
Pynterne ved den vestlige Ende af Sundet. 
Forboldene ville sees af vedføjede Croquis af Danmarks 
0. Øen er i Hovedtrækkene firkantet, men med mange 
Indskæringer. Den er gjennemgaaende højest i den \ .-lige 
og NV.-lige Del, hvor der findes Højder paa c. 1000 Fod. 
